Kommissionens forordning (EF) nr. 1433/2000

af 30. juni 2000

om ændring af forordning (EF) nr. 1173/2000 om fastsættelse for perioden fra 1. juli 2000 til 30. juni 2001 af gennemførelsesbestemmelserne for toldkontingenterne for oksekød med oprindelse i Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 32, stk. 1,

under henvisning til Rådets afgørelse 98/677/EF af 18. maj 1998 om indgåelse af en protokol om tilpasning af handelsaspekterne i Europaaftalen mellem De Europæiske Fællesskaber og deres medlemsstater på den ene side og Republikken Litauen på den anden side for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, også forbedringerne af den eksisterende præferenceordning(2), særlig artikel 2,

under henvisning til Rådets afgørelse 1999/790/EF af 18. maj 1998 om indgåelse af en protokol om tilpasning af handelsaspekterne i Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, også forbedringerne af den eksisterende præferenceordning(3), særlig artikel 2,

under henvisning til Rådets forordning (EF) nr. 1349/2000 af 19. juni 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland(4), særlig artikel 1, stk. 3, og

ud fra følgende betragtninger:

(1) I forordning (EF) nr. 1349/2000 er det for import under det årlige toldkontingent, der er åbnet ved Europaaftalerne med de tre baltiske lande, for visse oksekødsprodukter fastsat, at sådanne produkter med oprindelse i Estland med virkning fra den 1. juli 2000 fritages for toldsatserne i den fælles toldtarif. Derfor bør der for Estlands vedkommende foretages en ændring af den relevante bestemmelse i Kommissionens forordning (EF) nr. 1173/2000 af 31. maj 2000 om fastsættelse for perioden fra 1. juli 2000 til 30. juni 2001 af gennemførelsesbestemmelserne for toldkontingenterne for oksekød med oprindelse i Estland, Letland og Litauen(5).

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 1173/2000 foretages følgende ændringer:

1) Artikel 1, stk. 2, affattes således:

"2. For de mængder, der er nævnt i stk. 1, er toldsatserne i den fælles toldtarif

- nedsat med 80 % for produkter med oprindelse i Letland og Litauen

- fastsat til 0 % for produkter med oprindelse i Estland."

2) Bilag I affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 321 af 30.11.1998, s. 1.

(3) EFT L 317 af 10.12.1999, s. 1.

(4) EFT L 155 af 28.6.2000, s. 1.

(5) EFT L 131 af 1.6.2000, s. 25.

BILAG

"BILAG I

Telefax (32-2) 296 60 27

Anvendelse af forordning (EF) nr. 1173/2000

Løbenummer: 09.4561

>PIC FILE= "L_2000161DA.005803.EPS">"